Ur. Broj: 621-2/20

**PROJEKTNI UVJETI I OPSEG USLUGA**

**za uslugu provedbe Kampanje o udomiteljstvu**

**evidencijski broj nabave: 12-JDN/20**

1. **Osnovni podaci o projektu**

Centar za pružanje usluga u zajednici Klasje Osijek provodi projekt „Podržimo i osnažimo dijete i obitelj“ (referentni broj projekta: UP.02.2.2.05.0006). Projekt se provodi u okviru Poziva na dostavu projektnih prijedloga „Podrška procesu deinstitucionalizacije i prevencije institucionalizacije djece i mladih“ (referentni broj Poziva: UP.02.2.2.05.0006) financiranog iz Europskog socijalnog fonda.

Ciljevi projekta su:

* osnažiti izvaninstitucionalnu podršku djeci i mladima bez odgovarajuće roditeljske skrbi i njihovim obiteljima u Osječko-baranjskoj županiji te
* povećati stupanj osviještenosti i senzibilizacije javnosti o prednostima udomiteljstva.

Mjesto provedbe projekta: Osječko-baranjska županija, Grad Osijek.

1. **Ciljevi radnog zadatka**

Glavni cilj radnog zadatka je uspješna provedba Kampanje o udomiteljstvu. Gospodarski subjekt koji će biti zadužen za provedbu Kampanje o udomiteljstvu će organizirati sve planirane javne događaje, okrugle stolove, anketiranje građana, promociju na javnim događanjima, sudjelovati na sastancima projektnog tima te izvještavati o provedbi svih planiranih aktivnosti, sukladno proračunu projekta i postavljenim aktivnostima.

1. **Opseg posla**

Sve aktivnosti koje čine opseg posla te detaljan opis radnih zadataka se nalaze u Prilogu 2 - Troškovnik, koji čini sastavni dio projektnih uvjeta i opsega posla.

1. **Očekivani rezultati**

* Organizirana i provedena anketa za građane o stavovima i interesu za udomiteljstvo i izrađena analiza
* Proveden okrugli stol za minimalno 30 osoba
* Provedeno 12 tribina za građane (po 2 tribine u Osijeku, Belom Manastiru, Donjem Miholjcu, Našicama, Valpovu i Đakovu)
* Objavljeno 10 tekstova u medijima
* Organizirano i provedeno sudjelovanje na ukupno 10 javnih događanja
* Provedena konferencija za promicanje udomiteljstva
* Isplanirane i uspješno provedene ostale planirane aktivnosti u dogovoru s Naručiteljem

1. **Profil tvrtke/potrebna izobrazba i ostali uvjeti predloženog stručnjaka**

* minimalno trogodišnje iskustvo u provedbi i pružanju poslovno – organizacijskih usluga, edukativnih radionica, sastanaka i konferencija
* na raspolaganju najmanje 1 stručnjak sa minimalno dvogodišnjim iskustvom u provedbi organizacije javnih događanja
* najmanje 1 (jedna) referenca o organiziranim konferencijama i okruglim stolovima

1. **Sadržaj ponude**

Ponuda obavezno mora sadržavati:

* popunjen, ovjeren i potpisan Prilog 1 - Ponudbeni list
* popunjen, ovjeren i potpisan Prilog 2 - Troškovnik
* potpisane i ovjerene projektne uvjete i opseg usluga za Kampanju o udomiteljstvu, ev. broj nabave 12-JDN/20 u znak prihvaćanja projektnih uvjeta i opsega usluga
* dokaz pravne i poslovne sposobnosti: rješenje o upisu u poslovni, sudski (trgovački), strukovni, obrtni ili drugi odgovarajući registar
* potvrdu porezne uprave kao dokaz da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza (potvrda ne smije biti starija od 30 dana računajući od dana objave poziva za podnošenje ponuda)

Navedenim obaveznim dokumentima ponuditelj može priložiti i ostale dokaze, ukoliko ih posjeduje, o iskustvima i vještinama relevantnim za opis posla (potvrde/uvjerenja o pohađanim edukacijama, seminarima, preporuke i sl.). Može se priložiti elektronički ispis dokumenata.

1. **Rok za dostavu ponude**

Ponuda treba biti zaprimljena kod Naručitelja zaključno do **08. lipnja 2020. godine, do 15:00 sati**, osobnom dostavom ili putem pošte u zatvorenoj omotnici na adresu: Centar za pružanje usluga u zajednici Klasje Osijek, Ružina ulica 32, 31000 Osijek, **s naznakom: "Ponuda – projekt „Podržimo i osnažimo dijete i obitelj“ – usluga provedbe Kampanje o udomiteljstvu – ne otvarati!"** Na poleđini omotnice mora biti naznačen naziv i adresa ponuditelja.

1. **Otvaranje ponuda**

Otvaranje ponuda nije javno. Otvaranje pristiglih ponuda održat će se **09. lipnja 2020. godine u 12:00 sati** u sjedištu Naručitelja.

1. **Rok izvršenja usluge**

Datum početka obavljanja usluge: počevši od datuma sklapanja Ugovora o pružanju usluge provedbe Kampanje o udomiteljstvu sa odabranim ponuditeljem, do datuma kraja završetka projekta ili izvršenja predmetne usluge.

1. **Kriteriji odabira**

Kriterij odabira je najniža ponuđena cijena (bez PDV-a).

U \_\_\_\_\_\_\_\_, \_\_\_\_\_\_\_\_\_\_\_\_\_\_ 2020. god.

**Za ponuditelja**

MP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime te potpis ovlaštene osobe)